钦定古今图书集成/明伦汇编/氏族典/第305卷 > 《廖用贤尚友录》 > 常遇春
## 钦定古今图书集成/明伦汇编/氏族典/第305卷 > 《廖用贤尚友录》 > 常遇春

按《名山藏勋封记》：“鄂国公常遇春，定远人。以猛战克
服吴汉，平定中原，北破开平，擒元三王子。还使，道卒，
年四十九。先与大将军同致张士诚，吴元年封公。洪
武元年加银青荣禄大夫、上柱国，兼太子太保。二年，
加赠翼运推诚宣德靖远功臣、开府仪同三司、上柱
国、太保、中书左丞相，追封开平王，予谥。三年，长子茂”
以父功封郑国公。坐讼妇翁冯胜，安置龙州。二十一
年，更封次子昇为开国公。嗣子继祖安置临安卫，爵
停。弘治六年，世其元孙复南锦衣卫指挥使。嘉靖十
年，续封八世孙元振怀远侯，禄千石。